CELEX: 32014D0924
Language: fi
Date: 2014-12-16 00:00:00
Title: 2014/924/EU: Komission täytäntöönpanopäätös, annettu 16 päivänä joulukuuta 2014 , tiettyjä neuvoston direktiivin 2000/29/EY säännöksiä koskevasta poikkeuksesta Kanadasta ja Yhdysvalloista peräisin olevan saarnea ( Fraxinus  L.) olevan puutavaran ja kuoren osalta (tiedoksiannettu numerolla C(2014) 9469)

18.12.2014   
            
            
               FI
            
            
               Euroopan unionin virallinen lehti
            
            
               L 363/170
            
         KOMISSION TÄYTÄNTÖÖNPANOPÄÄTÖS,
   annettu 16 päivänä joulukuuta 2014,
   tiettyjä neuvoston direktiivin 2000/29/EY säännöksiä koskevasta poikkeuksesta Kanadasta ja Yhdysvalloista peräisin olevan saarnea (Fraxinus L.) olevan puutavaran ja kuoren osalta
   
      
         (tiedoksiannettu numerolla C(2014) 9469)
      
   
   
      (2014/924/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen luetelmakohdan,
   sekä katsoo seuraavaa:
   
               (1)
            
            
               Direktiivin 2000/29/EY 5 artiklan 1 kohdan sekä sen liitteessä IV olevan A osan I jakson 2.3, 2.4 ja 2.5 kohdan mukaan jäsenvaltioiden on kiellettävä Kanadasta ja Yhdysvalloista peräisin olevan saarnea (Fraxinus L.) olevan puutavaran ja kuoren tuonti unionin alueelle, elleivät mainittujen kohtien toisessa sarakkeessa esitetyt erityisvaatimukset täyty. Näitä kohtia on muutettu viimeksi komission täytäntöönpanodirektiivillä 2014/78/EU (2).
            
         
               (2)
            
            
               Kanada pyysi 20 päivänä elokuuta 2014 ja 9 päivänä syyskuuta 2014 päivätyillä kirjeillä johdanto-osan 1 kappaleessa tarkoitettujen kohtien soveltamisen lykkäämistä mukauttaakseen viennin sertifiointijärjestelmänsä kyseisiin vaatimuksiin.
            
         
               (3)
            
            
               Yhdysvallat pyysi 2 päivänä syyskuuta 2014 päivätyllä kirjeellä johdanto-osan 1 kappaleessa tarkoitettujen kohtien soveltamisen lykkäämistä mukauttaakseen viennin sertifiointijärjestelmänsä kyseisiin vaatimuksiin.
            
         
               (4)
            
            
               Kanada ja Yhdysvallat ovat jo pitkään noudattaneet edellytyksiä, jotka koskevat saarnea (Fraxinus L.) olevaa puutavaraa ja kuorta.
            
         
               (5)
            
            
               On asianmukaista sallia jäsenvaltioiden poiketa väliaikaisesti direktiivin 2000/29/EY liitteessä IV olevan A osan I jaksossa olevasta 2.3, 2.4 ja 2.5 kohdasta siltä osin kuin on kyse Kanadasta ja Yhdysvalloista peräisin olevan saarnea (Fraxinus L.) olevan puutavaran ja kuoren tuonnista unioniin. Tämän poikkeuksen soveltamiselle olisi asetettava edellytyksiä, joilla varmistetaan, että kasvinterveydelle aiheutuva riski on hyväksyttävällä tasolla.
            
         
               (6)
            
            
               Jotta varmistetaan tarvittaessa tilanteen ja toimien tehokas seuranta unionin tasolla, jäsenvaltioiden olisi viipymättä ilmoitettava komissiolle ja muille jäsenvaltioille jokaisesta erästä, joka ei täytä tässä päätöksessä vahvistettuja edellytyksiä.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lupa poikkeuksen myöntämiseen
   1.   Poiketen direktiivin 2000/29/EY 5 artiklan 1 kohdasta sekä kyseisen direktiivin liitteessä IV olevan A osan I jakson 2.3, 2.4 ja 2.5 kohdasta jäsenvaltiot voivat sallia Kanadasta ja Amerikan Yhdysvalloista peräisin olevan saarnea (Fraxinus L.) olevan puutavaran ja erillisen kuoren, jotka täyttävät tämän päätöksen liitteessä esitetyt edellytykset, tuonnin alueelleen.
   2.   Poiketen direktiivin 2000/29/EY 5 artiklan 1 kohdasta sekä kyseisen direktiivin liitteessä IV olevan A osan I jakson 2.5 kohdasta jäsenvaltiot voivat sallia Kanadasta ja Amerikan Yhdysvalloista peräisin olevasta saarnen (Fraxinus L.) kuoresta tehtyjen tavaroiden, jotka täyttävät tämän päätöksen liitteessä olevassa 4 kohdassa esitetyt edellytykset, tuonnin alueelleen.
   2 artikla
   Kasvien terveystodistus
   Direktiivin 2000/29/EY 13 artiklan 1 kohdan ii alakohdassa tarkoitettu kasvien terveystodistus on annettava joko Kanadassa tai Amerikan Yhdysvalloissa. Sen kohtaan ”Lisäilmoitus” on sisällytettävä seuraavat seikat:
   
               a)
            
            
               merkintä ”Komission täytäntöönpanopäätöksessä 2014/924/EU (3) säädettyjen EU:n vaatimusten mukainen
            
         
               b)
            
            
               tarvittaessa ilmoitus siitä, mikä liitteessä olevan 1, 2 tai 3 kohdan edellytyksistä täyttyy;
            
         
               c)
            
            
               tarvittaessa liitteessä olevassa 1, 2 tai 3 kohdassa tarkoitetun tuholaisista vapaan alueen nimi.
            
         3 artikla
   Ilmoitus vaatimusten noudattamatta jättämisestä
   Jäsenvaltioiden on ilmoitettava komissiolle ja muille jäsenvaltioille jokaisesta lähetyksestä, joka ei täytä liitteessä vahvistettuja edellytyksiä.
   Ilmoitus on tehtävä viimeistään kolmen työpäivän kuluessa tällaisen lähetyksen pysäyttämispäivästä.
   4 artikla
   Voimassaolon päättyminen
   Tämän päätöksen voimassaolo päättyy 31 päivänä joulukuuta 2015.
   5 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanodirektiivi 2014/78/EU, annettu 17 päivänä kesäkuuta 2014, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I, II, III, IV ja V muuttamisesta, EUVL L 183, 24.6.2014, s. 23.
   
      (3)  EUVL L 363, 18.12.2014, s. 170”;
   
      LIITE
      TÄYTÄNTÖÖNPANOPÄÄTÖKSEN 1 ARTIKLASSA TARKOITETUT EDELLYTYKSET
      Päätöksen 1 artiklan 1 kohdassa tarkoitetun saarnea (Fraxinus L.) olevan puutavaran ja erillisen kuoren on täytettävä tapauksen mukaan 1, 2 tai 3 kohdassa esitetyt edellytykset. Päätöksen 1 artiklan 1 kohdassa tarkoitetun puutavaran ja kuoren sekä 1 artiklan 2 kohdassa tarkoitettujen saarnen (Fraxinus L.) kuoresta tehtyjen tavaroiden on täytettävä kohdassa 4 esitetyt edellytykset.
      
                  1)
               
               
                  Direktiivin 2000/29/EY liitteessä V olevassa B osassa lueteltuihin CN-koodeihin kuuluvan tai kuulumattoman saarnea (Fraxinus L.) olevan puutavaran, myös sellaisen, jossa ei ole jäljellä puun luonnollista pyöreää pintaa, on täytettävä jompikumpi seuraavista edellytyksistä:
                  
                              a)
                           
                           
                              se on peräisin alueelta, jonka vientimaan kansallinen kasvinsuojeluelin on vahvistanut asiaankuuluvien kansainvälisten kasvinsuojelutoimenpiteiden mukaisesti vapaaksi Agrilus planipennis Fairmaire -organismista; tai
                           
                        
                              b)
                           
                           
                              se on veistetty siten, että pyöreä pinta on kokonaan poissa.
                           
                        Tätä kohtaa ei sovelleta seuraavissa muodoissa olevaan puutavaraan:
                  
                              a)
                           
                           
                              kokonaan tai osittain näistä puista saadut lastut;
                           
                        
                              b)
                           
                           
                              puinen pakkausmateriaali erilaisten tavaroiden kuljetuksessa tosiasiallisesti käytettävinä pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina ja kuormalavojen lavakauluksina;
                           
                        
                              c)
                           
                           
                              muun kuin puulastin kiilaamiseen tai tukemiseen käytettävä puutavara.
                           
                        
            
                  2)
               
               
                  Direktiivin 2000/29/EY liitteessä V olevassa B osassa lueteltuihin CN-koodeihin kuuluvan tai kuulumattoman puutavaran, joka on lastujen muodossa ja joka on kokonaan tai osittain saatu saarnesta (Fraxinus L.), on täytettävä jompikumpi seuraavista edellytyksistä:
                  
                              a)
                           
                           
                              se on peräisin alueelta, jonka vientimaan kansallinen kasvinsuojeluelin on vahvistanut asiaankuuluvien kansainvälisten kasvinsuojelutoimenpiteiden mukaisesti vapaaksi Agrilus planipennis Fairmaire -organismista; tai
                           
                        
                              b)
                           
                           
                              se on prosessoitu paksuudeltaan ja leveydeltään enintään 2,5 cm suuruisiin osiin.
                           
                        
            
                  3)
               
               
                  Saarnea (Fraxinus L.) olevan erillisen kuoren on täytettävä jompikumpi seuraavista edellytyksistä:
                  
                              a)
                           
                           
                              se on peräisin alueelta, jonka vientimaan kansallinen kasvinsuojeluelin on vahvistanut asiaankuuluvien kansainvälisten kasvinsuojelutoimenpiteiden mukaisesti vapaaksi Agrilus planipennis Fairmaire -organismista; tai
                           
                        
                              b)
                           
                           
                              se on prosessoitu paksuudeltaan ja leveydeltään enintään 2,5 cm suuruisiin osiin.
                           
                        
            
                  4)
               
               
                  Edellä olevassa 1, 2 tai 3 kohdassa tarkoitetulle saarnea (Fraxinus L.) olevalle puutavaralle, lastujen muodossa olevalle puutavaralle, joka on kokonaan tai osittain saatu saarnesta (Fraxinus L.), ja saarnea (Fraxinus L.) olevalle erilliselle kuorelle sekä 1 artiklan 2 kohdassa tarkoitetuille saarnen (Fraxinus L.) kuoresta tehdyille muille tavaroille on oltava tehty näiden kasvituotteiden ja muiden tavaroiden ominaisuuksiin nähden tarpeelliset silmämääräiset tarkastukset, näytteenotot ja testaukset, jotta varmistetaan, että ne ovat vapaita Agrilus planipennis Fairmaire -organismista kansainvälisten kasvinsuojelutoimenpiteiden nro 23 (ohjeet tarkastuksia varten) (1) mukaisesti.
               
            
         (1)  ISPM 23. 2005. Guidelines for inspections. Rooma, IPPC, FAO.